Štukljeva cesta 44, 1000 Ljubljana T: 01 369 77 00

F: 01 369 78 32

 E: gp.mddsz@gov.si [www.mddsz.gov.si](http://www.mddsz.gov.si)

|  |
| --- |
| Številka: 070-83/2024-2611-18 |
| Ljubljana, 17. 2. 2025 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Odgovor Vlade Republike Slovenije na poizvedbe Zagovornika načela enakosti o statusih priporočil v letu 2024 – predlog za obravnavo**  |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji dne … pod točko … sprejela naslednji SKLEP:Vlada Republike Slovenije je sprejela Odgovor na poizvedbo Zagovornika načela enakosti o statusih priporočil v letu 2024. Barbara Kolenko HelblGENERALNA SEKRETARKASklep prejmejo: * Ministrstvo za delo, družino, socialne zadeve in enake možnosti
* Ministrstvo za vzgojo in izobraževanje
* Ministrstvo za javno upravo
* Ministrstvo za kohezijo in regionalni razvoj
* Ministrstvo za naravne vire in prostor
* Ministrstvo za zdravje
* Ministrstvo za gospodarstvo, turizem in šport
* Služba Vlade Republike Slovenije za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Andrejka Znoj, Direktorat za invalide, Ministrstvo za delo, družino, socialne zadeve in enake možnosti
* Tanja Dular, Direktorat za invalide, Ministrstvo za delo, družino, socialne zadeve in enake možnosti
* mag. Ružica Boškić, Ministrstvo za delo, družino, socialne zadeve in enake možnosti
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| V skladu z 21. členom Zakona o varstvu pred diskriminacijo (Uradni list RS, št. 33/16 in 21/18 – ZNOrg) Zagovornik načela enakosti daje priporočila državnim organom, lokalnim skupnostim, nosilcem javnih pooblastil, delodajalcem, gospodarskim subjektom in drugim subjektom v zvezi z ugotovljenim položajem oseb z določeno osebno okoliščino, in sicer glede preprečevanja in odpravljanja diskriminacije ter sprejemanja posebnih in drugih ukrepov za odpravo diskriminacije.Zagovornik načela enakosti je Vladi Republike Slovenije posredoval poizvedbo o statusih priporočil, ki jih je leta 2024 naslovil nanjo in so se nanašala na naslednje vsebine:* dostopnost srednjih šol za gibalno ovirane,
* nedostopnost objektov v javni rabi za ljudi z invalidnostmi,
* podaljševanje vozniških dovoljenj za ljudi z invalidnostmi med zdravniško stavko,
* Predlog resolucije o Nacionalnem programu varstva potrošnikov 2024-2029,
* uresničevanje pravic vseh ljudi z invalidnostmi v Sloveniji.

Vlada Republike Slovenije v gradivu podaja oceno uresničenosti priporočil in obrazložitve glede posameznega priporočila. Uresničeni sta priporočili glede dostopnosti srednjih šol za gibalno ovirane in podaljševanja vozniških dovoljenj za invalidne osebe med zdravniško stavko, delno je uresničeno priporočilo glede nedostopnosti objektov v javni rabi za ljudi z invalidnostmi, neuresničeni pa sta priporočili glede Predloga resolucije o Nacionalnem programu varstva potrošnikov 2024-2029 in uresničevanja pravic vseh ljudi z invalidnostmi v Sloveniji .  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**/ |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):/1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**/**II.b Manjkajoče pravice porabe bodo zagotovljene s prerazporeditvijo:**/**II.c Načrtovana nadomestitev zmanjšanih prihodkov in povečanih odhodkov proračuna:**/ |
| **7.b Predstavitev ocene finančnih posledic pod 40.000 EUR:**/**Kratka obrazložitev****/** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:/Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Za navedeno gradivo ni potrebno javne obravnave. |
| (Če je odgovor DA, navedite:Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| Luka MESEC**MINISTER** |

Priloge:

* predlog sklepa
* odgovor Vlade Republike Slovenije na poizvedbo Zagovornika načela enakosti o statusih priporočil v letu 2024

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji dne … pod točko … sprejela naslednji

SKLEP:

Vlada Republike Slovenije je sprejela Odgovor na poizvedbo Zagovornika načela enakosti o statusih priporočil v letu 2024.

Barbara Kolenko Helbl

GENERALNA SEKRETARKA

Sklep prejmejo:

* Ministrstvo za delo, družino, socialne zadeve in enake možnosti
* Ministrstvo za vzgojo in izobraževanje
* Ministrstvo za javno upravo
* Ministrstvo za kohezijo in regionalni razvoj
* Ministrstvo za naravne vire in prostor
* Ministrstvo za zdravje
* Ministrstvo za gospodarstvo, turizem in šport
* Služba Vlade Republike Slovenije za zakonodajo

**Odgovor Vlade Republike Slovenije na poizvedbo Zagovornika načela enakosti o statusih priporočil v letu 2024**

V skladu z 21. členom Zakona o varstvu pred diskriminacijo (Uradni list RS, št. 33/16 in 21/18 – ZNOrg) Zagovornik načela enakosti (v nadaljnjem besedilu: Zagovornik) daje priporočila državnim organom, lokalnim skupnostim, nosilcem javnih pooblastil, delodajalcem, gospodarskim subjektom in drugim subjektom v zvezi z ugotovljenim položajem oseb z določeno osebno okoliščino, in sicer glede preprečevanja in odpravljanja diskriminacije ter sprejemanja posebnih in drugih ukrepov za odpravo diskriminacije.

Zagovornik je Vladi Republike Slovenije posredoval poizvedbo o statusih priporočil, ki jih je leta 2024 naslovil nanjo in so se nanašala na naslednje vsebine:

* dostopnost srednjih šol za gibalno ovirane,
* nedostopnost objektov v javni rabi za ljudi z invalidnostmi,
* podaljševanje vozniških dovoljenj za ljudi z invalidnostmi med zdravniško stavko,
* predlog Resolucije o Nacionalnem programu varstva potrošnikov 2024-2029,
* uresničevanje pravic vseh ljudi z invalidnostmi v Sloveniji.

Vlada Republike Slovenije v nadaljevanju podaja oceno uresničenosti priporočil in obrazložitve glede posameznega priporočila.

**Dostopnost srednjih šol za gibalno ovirane**

Priporočila (0709-18/2022/3):

1. **Vlada Republike Slovenije naj zagotovi potrebna sredstva za financiranje investicijsko-vzdrževalnih del na objektih in opremi srednjih šol z namenom zagotavljanja in izboljšanja dostopnosti. Sredstva morajo zagotoviti polno dostopnost vseh srednjih šol do konca leta 2025.**

Status: Uresničeno

Obrazložitev:

Ministrstvo za vzgojo in izobraževanje (v nadaljnjem besedilu: MVI) je s pomočjo spletnega anketnega vprašalnika vse srednješolske zavode z javnim programom pozvalo k odgovorom o univerzalni dostopnosti in uporabi objektov srednješolske in višješolske infrastrukture.

Podlaga za pripravo vprašalnika je bil Pravilnik o univerzalni graditvi in uporabi objektov (Uradni list RS, št. 41/18 in 199/21 – GZ-1) ob smiselni uporabi Pravilnika o zahtevah za zagotavljanje neoviranega dostopa, vstopa in uporabe objektov v javni rabi ter večstanovanjskih stavb (Uradni list RS, št. 97/03, 33/07 – ZPNačrt, 77/09 – odl. US, 61/17 – GZ in 41/18).

Vprašanja so bila razdeljena na sklope, ki so obravnavali:

* dovoz in dostop do stavbe in parkiranje,
* gibanje znotraj stavbe,
* uporaba sanitarij,
* uporaba zunanjih šolskih in športnih površin.

Vsak sklop je ugotavljal dostopnost in uporabnost za vse vrste oviranosti.

Iz podatkov o obstoječem stanju, pridobljenih na podlagi ankete, ki so jo vsi zavodi izpolnili decembra 2022, izhaja, da zavodi razpolagajo s skupno 221 objekti, ki služijo izvajanju pouka in v katerih se izvajajo šolski programi. Objekti so različnih starosti, razpršeni so na okvirno 150 lokacijah. Najstarejši objekti so stari več kot 100 let (Gimnazija Brežice, III. gimnazija Maribor, Gimnazija Poljane, Gimnazija Koper), nekaj pa jih je bilo zgrajenih v zadnjih 10 letih oziroma so bili obnovljeni.

Od 111 zavodov ima:

* 30 zavodov urejen in 21 zavodov delno urejeno dostopnost in uporabnost za gibalno ovirane,
* en zavod urejeno dostopnost in uporabnost za slepe in slabovidne osebe,
* noben zavod nima urejene dostopnosti in uporabnosti za gluhe in naglušne osebe.

Analiza ankete *Tabela univerzalne dostopnosti in uporabnosti objektov srednjih šol v Republiki Sloveniji za gibalno ovirane, slepe in slabovidne ter gluhe in naglušne (xlsx, 22 KB)* je bila objavljena na: <https://www.gov.si/teme/vpis-v-srednjo-solo/>

**MVI** usmerjeno informira srednje šole in njihova vodstva o pomenu zagotavljanja dostopnosti in njihovih zakonskih obveznostih na področju varstva pravic ljudi z invalidnostmi ter jim daje vso potrebno strokovno pomoč pri načrtovanju polne prostorske dostopnosti šol**.** Oktobra 2022 je vse srednje šole, katerih ustanovitelj je Republika Slovenija, s pozivom povabilo k oddaji vlog za pripravo Načrta izboljšanja dostopnosti objektov za funkcionalno ovirane. MVI je zavodom v strokovno pomoč pripravilo projektno nalogo za pripravo ustrezne dokumentacije. Vloge so obsegale:

* dokument identifikacije investicijskega projekta,
* projektno dokumentacijo, v kateri so bile identificirane ovire in navedeni potrebni ukrepi in posegi za zagotovitev univerzalne dostopnosti in uporabnosti objektov srednjega šolstva vsem funkcionalno oviranim osebam,
* oceno vrednosti investicije izvedbe potrebnih ukrepov in posegov za zagotovitev univerzalne dostopnosti in uporabnosti objektov,
* terminski načrt izvedbe.

Iz prijav zavodov na *Poziv za evidentiranje potreb in pripravo načrta izboljšanja dostopnosti objektov srednjih šol funkcionalno oviranim* iz februarja 2023 ugotavljamo, da se je s prijavo odzvalo 63 srednjih šol (55%), od katerih ima, glede na podatke iz ankete o obstoječem stanju, 30 že urejen dostop za gibalno ovirane, 21 šol pa ima dostop urejen delno.

Iz prijav (za 55% šol) izhaja, da bi za ureditev prijavljenih ukrepov potrebovali skupaj cca 14,5 mio EUR, od tega:

* cca 12,5 mio EUR za ureditev dostopa za gibalno ovirane (od tega cca 5,7 mio EUR za dvigala, dvižne vzpenjalce in druge ukrepe za zagotovitev dostopnosti znotraj objektov),
* cca 1,3 mio EUR za ureditev dostopa za slepe in slabovidne osebe,
* cca 0,7 mio EUR za ureditev dostopa za gluhe in naglušne osebe.

19 zavodov, ki ne izpolnjujejo univerzalne dostopnosti in uporabnosti objektov, se na poziv ni prijavilo.

Ob upoštevanju podatkov iz ankete in poziva za srednje šole bi za zagotovitev univerzalne dostopnosti in uporabnosti objektov srednjih šol potrebovali 20 mio EUR, za dijaške domove 4 mio EUR, za zavode za otroke s posebnimi potrebami 7 mio EUR in za CŠOD 6 mio EUR, skupno 37 mio EUR.

MVI je pripravilo osnutek dokumenta identifikacije investicijskega projekta za zagotovitev univerzalne dostopnosti in uporabnosti objektov, ki ga bo mogoče potrditi po zagotovitvi finančnih sredstev za ta namen.

Dne 15. 3. 2024 so bili s Sklepom, št 4110-260/2022/14 o izboru predlogov projektov za financiranje investicij za zagotavljanje univerzalne dostopnosti in uporabnosti objektov srednjega šolstva in zavodov v letih 2024 – 2025 za financiranje potrjeni še preostali zavodi, ki so se prijavili na Poziv za evidentiranje potreb in pripravo načrta izboljšanja dostopnosti objektov srednjih šol funkcionalno oviranim št. 4110-260/2022/1 z dne 28. 10. 2022. V teku je izvajanje investicij v okviru proračunskih zmožnosti.

Poleg tega je MVI dne 14. 5. 2024 objavilo nov Poziv za evidentiranje potreb in pripravo načrta izboljšanja dostopnosti in uporabnosti objektov dijaških domov gibalno oviranim št. 4110-46/2023/1. V teku je pregled vlog, sledi priprava investicijske dokumentacije za pridobitev sredstev iz naslova koncesijskih dajatev od prejemkov, izplačanih za občasna in začasna dela študentov in dijakov ter sklep o izboru predlogov projektov.

Namenskih evropskih sredstev samo za zagotavljanje univerzalne dostopnosti in uporabnosti ni. Evropska sredstva niso namenjena financiranju izvajanja veljavnih zakonov, za kar mora sredstva zagotoviti država. V sklopu financiranja projektov iz evropskih sredstev pa se bo kljub temu zagotavljala univerzalna dostopnost in uporabnost objektov pri:

* 13 objektih v sklopu energetske sanacije objekta financiranega iz sredstev v okviru Načrta za okrevanje in odpornost, iz razvojnega področja »Zeleni prehod«, komponente 2: trajnostna prenova stavb (C1 K2) na podlagi javnega povabila za energetske prenove stavb izjemnega upravnega ali družbenega pomena, ki za izpolnjevanje bistvenih zahtev namenjajo do 48,55 eur/m2,
* 8 objektih iz Načrta za okrevanje in odpornost iz razvojnega področja »Pametna, trajnostna in vključujoča rast«, komponente Krepitev kompetenc, zlasti digitalnih in tistih, ki jih zahtevajo novi poklici in zeleni prehod do leta 2025 v sklopu investicije na podlagi gradbenega zakona.

MVI si bo aktivno prizadevalo za koriščenje evropskih sredstev za izboljšanje prostorske dostopnosti srednjih šol v sodelovanju z Ministrstvom za kohezijo in regionalni razvoj ter drugimi ministrstvi na vseh ravneh pri načrtovanju in izvedbi, če bi bila ta razpisana.

**Nedostopnost objektov v javni rabi za ljudmi z invalidnostmi**

Priporočila (0706-7/2023/1)

1. Vlada naj pripravi oceno potrebnih proračunskih sredstev in poseben investicijski načrt z namenom prilagoditve objektov v javni rabi za ljudi z invalidnostmi in s tem odpravi diskriminacijo. Za to naj zagotovi tudi potrebna namenska proračunska sredstva.

Status: Delno uresničeno

Obrazložitev:

1. Vlada Republike Slovenije naj pripravi analizo možnosti črpanja evropskih sredstev za namene prilagoditve objektov v javni rabi za ljudi z invalidnostmi in jo vključi v investicijski načrt.

Status: Delno uresničeno

Obrazložitev:

Pri izvajanju Evropske kohezijske politike je potrebno pri vseh ukrepih zagotavljati dostop invalidom že zaradi horizontalnega omogočitvenega pogoja. V 9. členu Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021; v nadaljnjem besedilu: Uredba 2021/1060/EU) so navedena horizontalna načela, ki jih morajo države članice upoštevati pri izvajanju skladov in navaja, da morajo države članice zagotoviti spoštovanje temeljnih pravic in skladnost z Listino Evropske unije o temeljnih pravicah ter da morajo države članice sprejeti ustrezne ukrepe, da bi med pripravo, izvajanjem, spremljanjem, poročanjem in vrednotenjem programov preprečili diskriminacijo na podlagi spola, rase ali narodnosti, vere ali prepričanja, invalidnosti, starosti ali spolne usmerjenosti. Med celotno pripravo in izvajanjem programov se zlasti upošteva dostopnost za invalide. Uporaba in izvajanje Listine o temeljnih pravicah in MKPI spada med horizontalne omogočitvene pogoje, ki jih je potrebno upoštevati pri načrtovanju in izvajanju vseh operacij, ki bodo financirane v okviru Evropske kohezijske politike v obdobju 2021-2027. Ministrstvo za naravne vire in prostor, ki izvaja naloge posredniškega telesa skladno z 12. členom Uredbe o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta, bo upoštevanje Listine o temeljnih pravicah in MKPI preverjalo v okviru izvajanja upravljalnih preverjanj skladno s 74. členom Uredbe 2021/1060/EU, kot to predvideva Postopkovnik za izvajanje Listine Evropske unije o temeljnih pravicah in Konvencije Združenih narodov o pravicah invalidov v skladu s Sklepom Sveta 2010/48/ES.

Vlada Republike Slovenije pojasnjuje, da je Ministrstvo za naravne vire in prostor v okviru Programa za izvajanje evropske kohezijske politike za obdobje 2021-2027 pristojno tudi za opravljanje nalog posredniškega telesa za specifični cilj RSO5.1 Spodbujanje celostnega in vključujočega socialnega, gospodarskega in okoljskega razvoja, kulture, naravne dediščine, trajnostnega turizma in varnosti na mestnih območjih, ki se izvaja preko mehanizma celostnih teritorialnih naložb in kjer so upravičenci za porabo sredstev mestne občine. V okviru specifičnega cilja so načrtovani ukrepi za zagotavljanje učinkovitejše rabe prostora v urbanih območjih oziroma ukrepi za prenovo in oživljanje praznih ter nezadostno izkoriščenih stavb v javnem interesu, prenovo kulturne dediščine in drugih objektov, prenovo in oblikovanje novih odprtih javnih prostorov. Ministrstvo za naravne vire in prostor je za namen izvajanja ukrepov v okviru tega specifičnega cilja izdalo Vsebinska izhodišča, kjer je med posebnimi pogoji za dodelitev sredstev naveden pogoj, da »projekti upoštevajo načela nediskriminatornosti, enakih možnosti, vključno z dostopnostjo za invalide, enakosti spolov«.

Vlada Republike Slovenije dodatno pojasnjuje, da Ministrstvo za kohezijo in regionalni razvoj na tem področju določene naloge že izvaja. Področje dostopnosti, kamor spada tudi nedostopnost objektov v javni rabi za ljudi z invalidnostmi, je v programskem obdobju EKP 2021 - 2027 eden izmed omogočitvenih pogojev. To pomeni, da je ta del treba upoštevati pri vseh projektih/operacijah, ki se bodo izvajala. Ministrstvo za kohezijo in regionalni razvoj zato že organizira izobraževanja za vsa posredniška telesa na temo dostopnosti in upoštevanja načel upoštevanje Listine EU o temeljnih pravicah in MKPI. Eno izmed izobraževanj, ki je potekalo 10. 10. 2023, pa je obravnavalo tudi tematiko dostopnosti oziroma nedostopnosti objektov v javni rabi. Kot že omenjeno, področje (dostopnost) spada v enega od omogočitvenih pogojev glede na upoštevanje Listine EU o temeljnih pravicah in MKPI (9. člen). Iz tega razloga na Ministrstvu za kohezijo in regionalni razvoj pripravljajo izobraževanja za posredniška telesa, saj bodo vsi projekti, ki se bodo izvajali v programskem obdobju 2021 – 2027 morali to upoštevati. Na primer, iz sredstev EKP bo izvedeno usposabljanje, zato se bo slednje moralo izvajati v stavbi, ki je dostopna vsem, tudi invalidom in v primeru, da se usposabljanja udeleži slabovidna oseb, ji bo potrebno zagotoviti ustrezno opremo, da bo usposabljanju lahko sledila. Iz zapisanega sledi, da se bo priporočilo Zagovornika vsaj v neki meri moralo v vsakem primeru upoštevati pri projektih, ki bodo sofinancirani iz sredstev EKP, saj je to eden od predpogojev, ki se zahteva v programskem obdobju 2021 – 2027.

**Priporočilo Vladi Republike Slovenije glede ukrepov za ljudmi z invalidnostmi, ki zaradi zdravniške stavke ne morejo podaljšati vozniških dovoljenj**

Priporočilo (0709-25/2024/2)

1. Vlada Republike Slovenije naj stori vse, da bodo vozniki z invalidnostmi, ki potrebujejo prilagoditev osebnega vozila, tudi v času zdravniške stavke lahko pridobili ali podaljšali vozniška dovoljenja. Trenutno stanje neizdajanja zdravniških potrdil za ljudi, stare med 18 in 65 let, ogroža njihove pravice do izobraževanja, zaposlitve, zdravstvenega varstva, prostočasnih aktivnosti in splošne vključenosti v družbo.

Status: uresničeno

Obrazložitev:

Vlada Republike Slovenije je dne 29. 2. 2024 sprejela Odlok o opravljanju zdravniške službe v času stavke (Uradni list RS, št. 17/24), s katerim je povečala nabor storitev, ki so jih zdravniki dolžni opravljati med stavko. Med drugim so vanj vključene vse storitve za ranljive skupine, tudi invalide. Dne 27. 4. 2024 je začel veljati Zakon o spremembi in dopolnitvah zakona o zdravniški službi (Uradni list RS, št. 35/24; v nadaljnjem besedilu: ZZdrS-J), ki vsebino odloka prenaša v zakon. Novela zakona določa, da mora biti zdravnik v času stavke na svojem delovnem mestu in izvajati zdravniško službo tako, da ni ogroženo zdravje ljudi ali premoženje oziroma da ne nastajajo nepopravljive posledice.

**Priporočilo Vladi Republike Slovenije glede priprave zakonskih podlag za ureditev položaja ljudi z invalidnostmi, ki zaradi zdravniške stavke ne morejo podaljšati vozniških dovoljenj**

**Priporočila (**0709-27/2024/1):

1. Zagovornik načela enakosti priporoča Vladi Republike Slovenije, da sprejme zakonske podlage tako, da bo izdajanje zdravniških potrdil voznikom z invalidnostmi omogočeno tudi v času zdravniške stavke oziroma da bodo ti lahko pridobili ali podaljšali vozniška dovoljenja.

Status: uresničeno

Obrazložitev:

Vlada Republike Slovenije je dne 29. 2. 2024 sprejela Odlok o opravljanju zdravniške službe v času stavke (Uradni list RS, št. 17/24), s katerim je povečala nabor storitev, ki so jih zdravniki dolžni opravljati med stavko. Med drugim so vanj vključene vse storitve za ranljive skupine, tudi invalide. Dne 27. 4. 2024 je začel veljati ZZdrS-J, ki vsebino odloka prenaša v zakon in določa, da mora biti zdravnik v času stavke na svojem delovnem mestu in izvajati zdravniško službo tako, da ni ogroženo zdravje ljudi ali premoženje oziroma da ne nastajajo nepopravljive posledice.

**Priporočili glede Predloga resolucije o Nacionalnem programu varstva potrošnikov 2024-2029 (ReNPVP24-29) EVA 2023-2180-0048**

Priporočilo (0070-14/2024/1)

1. Vlada Republike Slovenije naj v predlogu ReNPVP24-29 pri prednostnih sistemskih ukrepih »Javne infrastrukturne storitve« in »Promet« kot prednostno nalogo določi dostopnost vseh oblik javnega prevoza tudi za osebe z invalidnostmi. Ta cilj naj določi tudi v Načrtu za dosego ciljev.

Dodatno naj določi tudi cilj, da naj vse tehnološke rešitve na področju varstva potrošnikov upoštevajo najvišje standarde zagotavljanja digitalne dostopnosti za ljudi, ki imajo lahko zaradi svojih osebnih okoliščin težave pri uporabi informacijsko-komunikacijskih tehnologij.

Status: neuresničeno

Obrazložitev:

Priporočili Zagovornika št. 0070-14/2024/1 sta bili poslani na Vlado Republike Slovenije dne 18. 6. 2024, skoraj štiri tedne po tem, ko je bila Resolucija o Nacionalnem programu varstva potrošnikov 2024-2029 (ReNPVP24-29) sprejeta v Državnem zboru (23. 5. 2024) in dva tedna po njeni objavi v Uradnem listu Republike Slovenije (4. 6. 2024). Zato omenjenih priporočil ni bilo mogoče upoštevati, bodo pa vzeta v obzir pri pripravi nadaljnje zakonodaje s področja varstva potrošnikov.

1. Vlada Republike Slovenije naj v predlogu ReNPVP24-29 pri prednostnih sistemskih ukrepih »Raba digitalizacije v korist potrošnikov«, »Zagotavljanje varstva potrošnikov pri finančnih storitvah« določi tudi cilj dostopnosti informacij in komunikacij v ustreznih jezikih in pisavah, tako da bodo dostopne in razumljive tudi osebam, ki imajo lahko zaradi svojih osebnih okoliščin, kot so starost, invalidnost, premoženjsko stanje, jezik in zdravstveno stanje, težave pri dostopu ali uporabi informacijsko-komunikacijskih tehnologij. Ta cilj naj določi tudi v Načrtu za dosego ciljev.

Dodatno naj določi tudi cilj, da naj vse tehnološke rešitve na področju varstva potrošnikov upoštevajo najvišje standarde zagotavljanja digitalne dostopnosti za ljudi, ki imajo lahko zaradi svojih osebnih okoliščin težave pri uporabi informacijsko-komunikacijskih tehnologij.

Status: neuresničeno

Obrazložitev: Priporočili Zagovornika načela enakosti št. 0070-14/2024/1 sta bili poslani na Vlado Republike Slovenije dne 18. 6. 2024, skoraj štiri tedne po tem, ko je bila Resolucija o Nacionalnem programu varstva potrošnikov 2024-2029 (ReNPVP24-29) sprejeta v Državnem zboru (23. 5. 2024) in dva tedna po njeni objavi v Uradnem listu Republike Slovenije (4. 6. 2024). Zato omenjenih priporočil ni bilo mogoče upoštevati, bodo pa vzeta v obzir pri pripravi nadaljnje zakonodaje s področja varstva potrošnikov.

**Priporočilo glede uresničevanja pravic vseh ljudi z invalidnostmi v Sloveniji (posebno poročilo)**

Priporočila (0706-8/2024)

1. Vlada Republike Slovenije, ministrstva in drugi zavezanci s področja uresničevanja pravic vseh oseb z invalidnostmi, naj k polnemu uresničevanju vseh pravic oseb z invalidnostmi, kot jih določa Konvencija, pristopijo celostno in sistematično.

Status: neuresničeno

Obrazložitev:

V sodelovanju s strokovnimi institucijami in invalidskimi organizacijami na Ministrstvu za delo, družino, socialne zadeve in enake možnosti potekajo dogovarjanja in usklajevanja za pripravo sistematičnega pregleda zakonodaje, politike in programov, ki vključujejo invalide in osebe s posebnimi potrebami. Cilj je priprava pregleda celotne zakonodaje, politik in programov v Republiki Sloveniji, ki vključujejo invalide in osebe s posebnimi potrebami ter priprava predlogov za uskladitev pregledanih dokumentov z določbami Konvencije o pravicah invalidov, predvsem s področja dela Ministrstva za delo, družino, socialne zadeve in enake možnosti.